**Ministru kabineta rīkojuma projekta**

**„Par valsts kustamās mantas nodošanu bez atlīdzības pašvaldību īpašumā”**sākotnējās ietekmes novērtējuma ziņojums (**anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts izstrādāts pēc Aizsardzības ministrijas padotībā esošā Jaunsardzes un informācijas centra iniciatīvas. |
| 2. | Pašreizējā situācija un problēmas | Jaunsardzes un informācijas centrs (turpmāk – JIC) Latvijas simtgades projekta ietvaros ir īstenojis projektu ,,Atceries Lāčplēšus” (turpmāk – Projekts). Projekta ietvaros tika apzinātas Lāčplēša kara ordeņa kavalieru (turpmāk – LKOK) biogrāfijas un veikts pētniecības darbs, lai iegūtu un apkopotu informāciju par tā laika notikumiem un godinātu LKOK piemiņu.Ar Latvijas Nacionālā arhīva Latvijas valsts eksperta atbalstu tika sagatavots pašvaldību teritorijā dzimušo LKOK personu saraksts un saskaņots ar pašvaldībām. Tāpat tika apzinātas visas pašvaldības un iegūta informācija no tām pašvaldībām, kuru teritorijās atrodas LKOK atdusas vietas. JIC saņēma informāciju no Ikšķiles novada, Jūrmalas pilsētas, Ogres novada un Valkas novada pašvaldībām (turpmāk – pašvaldības) par to, ka to teritorijās atrodas LKOK atdusas vietas. Projekta ietvaros atbilstoši pašvaldību norādēm JIC veica iepirkumu ,,Lāčplēša kara ordeņa kavalieru piemiņas stēlu izgatavošana”. Tika izgatavotas 13 (trīspadsmit) stēlas, kurās iekalti un iegravēti attiecīgajā pašvaldībā apbedīto LKOK personu vārdi, uzvārdi, dzimšanas un miršanas gadi. No iepriekš minētajām pašvaldībām JIC ir saņēmis rakstisku apliecinājumu, ka tās ir gatavas uzņemties stēlu uzstādīšanu un apsaimniekošanu. Projekta ietvaros tika radīta kustamā manta, kura paredzēta uzstādīšanai konkrētu pašvaldību teritorijās. Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” (turpmāk – MK noteikumi Nr. 109) 17.2. apakšpunkts nosaka, ka ministrija var dot atļauju atsavināt valsts kustamo mantu, ja atsavināmās kustamās mantas vienas vienības vai kopības bilances vērtība nepārsniedz 1500 *euro*. Atsavināmās kustamās mantas bilances vērtība uz 2017. gada 25. janvāri ir 61374,24 EUR (sešdesmit viens tūkstotis trīs simti septiņdesmit četri *euro* un 24 centi), kas pārsniedz 17.2. apakšpunktā minēto summu, tāpēc šis punkts nav piemērojams un ir nepieciešama Ministru kabineta atļauja valsts kustamās mantas nodošanai bez atlīdzības.Lai nodrošinātu valsts kustamās mantas nodošanu pašvaldībām, pamatojoties uz Publiskas personas mantas atsavināšanas likuma 42. panta trešo daļu un MK noteikumiem Nr. 109, Aizsardzības ministrijas padotībā esošais JIC ir sagatavojis Ministru kabineta rīkojuma projektu „Par valsts kustamās mantas nodošanu pašvaldībām”(turpmāk – rīkojuma projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis ir uzstādīt pašvaldībās stēlas, lai godinātu LKOK piemiņu.Rīkojuma projekts paredz projekta ,,Atceries Lāčplēšus” ietvaros izgatavoto valsts kustamo mantu (mantas saraksts – rīkojuma projekta pielikumā) nodot pašvaldībām bez atlīdzības. |
| 5. | Projekta izstrādē iesaistītās institūcijas | Rīkojuma projektu ir izstrādājis Aizsardzības ministrijas padotībā esošais Jaunsardzes un informācijas centrs.  |
| 6. | Iemesli, kādēļ netika nodrošināta sabiedrības līdzdalība | Rīkojuma projekts paredz kustamās mantas nodošanu unpieņemšanu valsts pārvaldes ietvaros, tāpēc sabiedrībaslīdzdalība nav nepieciešama. |
| 7. | Cita informācija | Nav. |

  Anotācijas II, III, IV, V un VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Jaunsardzes un informācijas centrs, Aizsardzības ministrija. |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts nemaina Jaunsardzes un informācijas centra funkcijas un uzdevumus. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav. |

Aizsardzības ministrs R. Bergmanis

Vīza: valsts sekretārs J. Garisons

09.02.2017,08:58

575

Marija Kalvāne

Jaunsardzes un informācijas centra
Plānošanas un organizācijas departamenta

Administratīvās nodaļas juriste

Tālr. 67335372

E-pasts: marija.kalvane@jic.gov.lv